Omm salvat lil binha ta' ħames snin milli jkun maħtuf minn raġel li ta s-salt għalih. Kamera tas-sigurtà qabdet dan il-ħtif li sar fid-dawl tax-xemx nhar il-Ħamis li għadda fi Queens, New York. Dak il-ħin l-omm kienet miexja flimkien ma' tliet uliedha meta r-raġel ħareġ mill-karozza, ġera lejn it-tifel u refgħu b'ħeffa biex ħadu ġol-karozza. Iżda, l-istint tal-omm wassal biex b'mod immedjat hija toħroġ lil binha mill-karozza qabel ma l-aggressur irnexxielu jaħrab. Ir-raġel ġie arrestat għal dan l-attentat ta' ħtif. ﻿